Na temelju članka 86. Zakona o prostornom uređenju (Narodne novine broj 153/13, 65/17, 114/18, 39/19, 98/19 i 67/23), u daljnjem tekstu: Zakon, te temeljem članka 51. Statuta Grada Drniša („Službeni glasnik Grada Drniša“ broj 02/21 i 2/22), Gradsko vijeće Grada Drniša, na \_\_\_. sjednici, \_\_\_.02.2025., donosi

# Odluku o izradi

**Izmjena i dopuna (XI) Urbanističkog plana uređenja grada Drniša**

## Opće odredbe

Članak 1.

Donosi se odluka o izradi Izmjena i dopuna (XI) Urbanističkog plana uređenja Grada Drniša (u daljnjem tekstu: Odluka).

Donošenjem ove Odluke započinje postupak izrade i donošenja (XI) Izmjena i dopuna Urbanističkog plana uređenja Grada Drniša (u daljnjem tekstu: Plan).

Nositelj izrade Plana je Grad Drniš (u daljnjem tekstu: Nositelj izrade).

Odgovorna osoba Nositelja izrade je čelnik tijela iz stavka 3. ovoga članka.

## Pravna osnova za izradu Plana

Članak 2.

Postupak izrade i donošenja Plana temelji se na odredbama članka 86. do članka 112. Zakona o prostornom uređenju (NN br. 153/13, 65/17, 114/18, 39/19, 98/19 i 67/23) (u daljnjem tekstu: Zakon), a u skladu s odredbama Pravilnika o prostornim planovima (Narodne novine broj 152/23) (u daljnjem tekstu: Pravilnik), i ostalim važećim propisima iz područja prostornog uređenja, kojima je propisana obveza vođenja svih budućih izmjena i dopuna prostornih planova, kao i donošenje novih, u svim fazama izrade, kroz elektronički sustav „ePlanovi“ čime se stvaraju prostorni planovi „nove generacije“.

## Razlozi donošenja Plana, ciljevi i programska polazišta

Članak 3.

Ovom Odlukom određuju se razlozi, ciljevi i programska polazišta u okviru kojih se određuju prostorno planska rješenja u postupku izrade Plana.

Razlozi za donošenje Plana:

1. Usklađenost sa zakonskim i podzakonskim okvirom
   1. Zakonska obveza izrade Plana i usklađenje sa Zakonom

Plan se izrađuje i donosi temeljem odredbi Zakona i članka 181. Odredbi za provedbu Prostornog plana uređenja Grada Drniša („Službeni vjesnik Šibensko - kninske županije“, broj 1/00, 7/06, 2/08, 8/12, 8/13, 1/15, „Službeni glasnik Grada Drniša“ br.6/15, 5/16 i 7/16 - pročišćeni tekst, 4/18 i 6/18 - pročišćeni tekst, 5/24 i 1/25 - pročišćeni tekst) (u daljnjem tekstu: Prostorni plan).

* 1. Usklađenje s planom više razine

Tijekom izrade Plana potrebno je Plan uskladiti s Prostornim planom uređenja Šibensko-kninske županije (Službeni vjesnik Šibensko-kninske županije 11/02, 10/05, 3/06, 5/08 i 9/12 pročišćeni tekst, 4/13, 8/13, 2/14 i 4/17).

* 1. Usklađenje s planom šireg područja iste razine

Tijekom izrade Plana potrebno je Plan uskladiti s Prostornim planom.

1. Određivanje novih prostorno planskih rješenja

Izradom ovog Plana ostvariti će se preduvjeti za razvoj i funkcioniranje Grada Drniša, sukladno uvjetima iz Plana.

Osnovni ciljevi i programska polazišta Plana sukladno Zakonu i ostalim propisima su:

- usklađenje namjena s novim Pravilnikom o prostornim planovima,  
- sveobuhvatna grafička kontrola svih dijelova kartografskih prikaza i u njima uvrštenih podloga sa stvarnim stanjem i važećim službenim geodetskim podlogama (ispravljanje odstupanja granica tj. prilagodba postojećoj situaciji planiranih i postojećih namjena Plana s katastrom i drugim podlogama sustava ePlanovi ako će biti potrebno),  
- korekcija i usklađenje oznaka D1, D5, D6 i ostalih površina prema njihovom stvarnom korištenju i stanju,   
- korekcija uvjeta za smještaj i gradnju građevina trgovačke namjene,   
- prenamjena kč. 552/1, 552/4, 552/7, 552/9, \*532, \*748 sve k.o.Drniš iz stambene namjene S u mješovitu namjenu M1 zbog potrebe izgradnje višestambenih građevina,   
- zbog iskaza interesa stambenim zbrinjavanjem u višestambenim građevinama na području „Pazara“ prenamjena k.č. 2123 k.o.Drniš u mješovitu namjenu M1, te korekcija granica sportsko-rekreacijske namjene R1 i zelene površine Z1 na k.č. 2124,2125, 2138/4 i dijelu k.č. 1856/1 sve k.o.Drniš,  
- prenamjena k.č. 1345/4, \*580 i \*581 i dijela 1345/6 sve k.o.Drniš iz poslovne namjene K1 u stambenu namjenu S,  
- korekcija i određivanje ostalih mjera provedbe Plana u skladu s Pravilnikom.

## Obuhvat Plana

Članak 4.

Obuhvat Plana određen je Prostornim planom te obuhvaća građevinsko područje naselja Drniš.

## Sažeta ocjena stanja u obuhvatu Plana

Članak 5.

Obuhvat Plana nalazi se unutar građevinskog područja naselja Drniš, obuhvaća površinu od 401,63 ha unutar katastarske općine Drniš.

## Popis sektorskih strategija i drugih dokumenata u skladu s kojima se utvrđuju zahtjevi za izradu Plana

Članak 6.

Za potrebe izrade Plana koristiti će se postojeća važeća dokumentacija i podaci, uključivo podaci koji se nalaze u Informacijskom sustavu prostornog uređenja te podatci, planske smjernice i propisani dokumenti koje će u svojim zahtjevima dostaviti nadležna javnopravna tijela iz svog djelokruga (koji se odnose na obuhvat Plana), a koja će biti na raspolaganju u tijeku izrade Plana.

U izradi Plana koristiti će se podatci obrađeni ili ažurno pribavljeni u skladu sa važećim planovima, studijama, programima, mišljenjima i drugim dokumentima uključivo i njihove izmjene i dopune, odnosno novelacije ukoliko iste budu usvojene u fazi izrade Prijedloga Plana za javnu raspravu.

## Način pribavljanja stručnih rješenja za izradu Plana

Članak 7.

Stručno rješenje (tekstualni i grafički dio elaborata Plana) izraditi će stručni izrađivač koji će biti odabran za izradu Plana u posebnom postupku, u suradnji s Nositeljem izrade.

Za potrebe izrade Plana koristiti će se podloge osigurane u sustavu ePlanovi editor.

## Popis javnopravnih tijela određenih posebnim propisima, koja daju zahtjeve za izradu Plana iz područja svog djelokruga, te drugih sudionika i korisnika prostora koji trebaju sudjelovati u izradi Plana

Članak 8.

Poziv na dostavu zahtjeva za izradu Plana uputit će se sljedećim javnopravnim tijelima:

1. Šibensko-kninska županija, Upravni odjel za zaštitu okoliša, prostorno uređenje, gradnju i komunalne poslove, HR-22000 Šibenik, Trg Pavla Šubića I br. 2

2. Županijska uprava za ceste Šibensko-kninske županije, HR-22000 Šibenik, Velimira Škorpika 27

3. Hrvatske vode, VGO za slivove južnoga Jadrana, HR-21000 Split, Vukovarska 35

4. Hrvatska regulatorna agencija za mrežne djelatnosti, HR-10110 Zagreb, Ulica Roberta Frangeša Mihanovića 9

5. Ministarstvo unutarnjih poslova, Policijska uprava šibensko-kninska, Odjel za sigurnost cestovnog prometa, HR-22000 Šibenik, Velimira Škorpika 5

6. PLINACRO d.o.o., HR-10000 Zagreb, Savska cesta 88a

7. Ministarstvo kulture i medija, Uprava za zaštitu kulturne baštine, Konzervatorski odjel u Šibeniku, HR-22000 Šibenik, J. Čulinovića 1/3

8. RAD d.o.o. Drniš, HR-22320 Drniš, Stjepana Radića 69

9. HEP-Operator distribucijskog sustava d.o.o., Elektra Šibenik, HR-22000 Šibenik, Ante Šupuka 1

10. Hrvatske ceste d.o.o., Sektor za održavanj JU Zavod za prostorno uređenje Šibensko-kninske županije, Vladimira Nazora 1/IV, Šibenik,

11. Vijeće Gradske četvrti Drniš I, Drniš, Ulica Stjepana Radića 30, HR-22320 Drniš

e-mail: davorka.abramac1@gmail.com

12. Vijeće Gradske četvrti Drniš II, Drniš, Ulica bana Nehorića 40, HR-22320 Drniš,

e-mail: ivan.cupic.ic@gmail.com

13. Vijeće Gradske četvrti Drniš III, Drniš, Ulica Put sv. Ivana 6A, HR-22320 Drniš

e-mail: tomislava.cavala.vlaic@gmail.com

14. Javna ustanova Zavod za prostorno uređenje Šibensko-kninske županije, Šibenik, Vladimira Nazora 1/IV, HR-22000 Šibenik, e-mail: zavod-za-prostorno-uredjenje@si.t-com.hr

Rok za dostavu zahtjeva je 15 dana od zaprimanja poziva za dostavu zahtjeva.

Ako javnopravno tijelo ne dostavi zahtjeve u roku iz prethodne alineje, smatra se da zahtjeva nema.

## Dinamika s fazama izrade Plana

Članak 9.

Izrada nacrta prijedloga Plana: 50 dana od zaprimanja zahtjeva iz prethodnog članka

Trajanje javne rasprave: 15 dana

Izrada Izvješća o javnoj raspravi: 15 dana

Izrada Nacrta konačnog prijedloga Plana: 30 dana.

## Izvori financiranja izrade Plana

Članak 10.

Proračun Grada Drniša i Ministarstvo prostornoga uređenja, graditeljstva i državne imovine.

## Druga pitanja značajna za izradu Plana

Članak 11.

Ako se u tijeku izrade Plana ukaže potreba, zahtjevi, planske smjernice i drugi dokumenti za izradu Plana zatražit će se i od drugih javnopravnih i pravnih tijela.

## Prijelazne i završne odredbe

Članak 12.

Ova Odluka stupa na snagu osmog dana od dana objave u „Službenom glasniku Grada Drniša“.

KLASA: \_\_\_-\_\_\_/\_\_\_-\_\_\_/\_\_\_

URBROJ: \_\_\_\_-\_\_\_-\_\_\_-\_\_\_

Drniš, \_\_.02.2025.

PREDSJEDNIK GRADSKOG VIJEĆA

Tomislav Dželalija, dipl.ing.

Prijedlog Odluke pripremio i s istim suglasan, odgovorna osoba Nositelja izrade:

PROČELNIK

Šime Cigić, dipl.ing.