****

**REPUBLIKA HRVATSKA**

**ŠIBENSKO-KNINSKA ŽUPANIJA**

****

**GRAD DRNIŠ**

**GRADSKO VIJEĆE**

KLASA: 024-01/24-01/6

URBROJ: 2182-6-24-1

Drniš, 16.prosinca 2024. godine

**Z A P I S N I K**

sa 24. sjednice Gradskog vijeća Grada Drniša, održane 16. prosinca 2024. godine, u velikoj gradskoj vijećnici, s početkom u 18,00 sati.

**Nazočni članovi vijeća:**

Tomislav Dželalija, Ante Pleadin, Dragan Radeljak, Zrinka Vukušić, Petar Abramac, Ana Mrđen, Marin Barišić, Bosiljka Janjić, Ante Pleadin, Antonija Vatavuk, Joško Nedoklan (11),

**Odsutni:** Vlatka Duilo, Anđelka Barišić, Ivica Kosor (3)

**Ostali nazočni:**

Josip Begonja, Marija Lovrić, Hrvoje Lovrić, Antonija Vukorepa, Marinko Šindilj, Davor Čupić, Ivona Ledenko, Matilda Jelčić, Šime Cigić, Ivana Sučić.

**Zapisničar**: Karmen Ljaljić

**Tomislav Dželalija** – pozdravljam nazočne.

Utvrđujem da je na 24. sjednici Gradskog vijeća od ukupno 14 vijećnika nazočno 11 vijećnika, te da postoji kvorum za pravovaljano odlučivanje.

Prelazimo na potvrdu zapisnika sa 22. sjednice Gradskog vijeća Grada Drniša.

**Zapisnik sa 22. sjednice Gradskog vijeća je usvojen sa**

**11 (jedanaest) glasova ZA**

**te je jednoglasno**

**PRIHVAĆEN**

Prelazimo na potvrdu zapisnika sa 23. sjednice Gradskog vijeća Grada Drniša.

**Zapisnik sa 23. sjednice Gradskog vijeća je usvojen sa**

**11 (jedanaest) glasova ZA**

**te je jednoglasno**

**PRIHVAĆEN**

**Vijećnička pitanja:**

**Ante Galić:** Dobra večer svima. Imam dva pitanja. Prvo pitanje je izbor direktora Gradske čistoće, mislim da je mandat istekao prije šet mjeseci. I drugo pitanje je pitanje vezano za Dom za stare i nemoćne. Zanima me do koje je to faze došlo.

**Josip Begonja:** Zahvaljujem poštovani predsjedniče. Pitanje Galića je sasvim u redu. Mandat je gospodinu Šindilju istekao, te je odlukom Skupštine društva imenovan kao vršitelj dužnosti, što u veljači iduće godine ističe. Što se tiče Doma za stare i nemoćne, vjerojatno su i do Vas došle određene glasine. Predlaže se da se i Županija uključi u zatvaranje financijske konstrukcije. Mislim da prema poslanom dnevnom redu za 23. prosinca, kada bi trebala biti sjednica Županijske skupštine, ta točka dnevnog reda nije uvrštena. Osobno bih volio da ta priča konačno krene.

**Tomislav Dželalija**: Imam jedno pitanje. U kojoj je fazi povezivanje Grada Drniša sa Gradom Splitom, upoznati smo da je i u tijeku bilo EU savjetovanje, pa nas zanima da li će doći do smanjenja linija.

**Josip Begonja:** Ono što ja mogu tvrditi, a što Vi svi možete i provjeriti na internet stranici naše Županije, jer traje prethodno savjetovanje i uspostava linije da ih nazovem kroz ovaj javni linijski prijevoz. Pretpostavljam da će se i na ovoj sjednici 23. prosinca donijeti formalna odluka o proširenju javnog linijskog prijevoza na taj dio. Što se tiče Splita, a tu je još poprilično maglovito jer Splitsko Dalmatinska Županija je imala prethodno savjetovanje za uspostavu mreže javnog linijskog prijevoza. Predviđeni su pravci prema Drnišu, ako to tako Skupština usvoji, sljedeći korak je potpisivanje sporazuma. Nadam se da će to tako biti.

**Bosiljka Janjić**: Dobra večer svima. U našim vrtlovima su sve pojele krave. Ulaze u groblje. Ne znam kome da se obratim. U Biočiću, Miočiću, Štikovu ima preko 300 krava. Danas su meni ljudi plakali. Šumarija je isto ko država u državi. Eto toliko.

**Josip Begonja**: Ovaj problem je nedavno bio i putem medija. Situacija je došla preko crvene linije, i štete su velike. Napraviti ćemo i službeni dopis, vezan za poticaje. Činjenica je da se šteta ne može raditi.

Predsjednik gradskog vijeća daje na usvajanje dopunu dnevnog reda sa dvije točke i to:

16. Prijedlog Odluke o davanju suglasnosti Gradonačelniku Grada Drniša za

pokretanje postupka javne nabave i sklapanje ugovora o nabavi radova

za uređenje nerazvrstanih cesta na području Grada Drniša.

17. Prijedlog Odluke o davanju suglasnosti Gradonačelniku Grada Drniša za

za pokretanje postupka javne nabave i sklapanje ugovora o nabavi roba,

usluga i radova za komunalne djelatnosti na području Grada Drniša.

Dopuna dnevnog reda je usvojena sa

**11 (jedanaest) glasova ZA**

**te je jednoglasno**

**PRIHVAĆEN**

Prijedlog dnevnog reda iz poziva za sjednicu sa prethodno predloženom dopunom dnevnog reda stavlja se na glasovanje

Dnevni red je usvojena sa

**11 (jedanaest) glasova ZA**

**te je jednoglasno**

**PRIHVAĆEN**

**D n e v n i r e d**

1. Prijedlog Proračuna Grada Drniša za 2025. godinu i projekcije za 2026. i 2027. godinu - predlagatelj: Gradonačelnik (izvjestitelj: Ivana Sučić);

2. Prijedlog Odluke o izvršavanju Proračuna Grada Drniša za 2025. godinu - predlagatelj: Gradonačelnik (izvjestitelj: Ivana Sučić);

3. Prijedlog Socijalnog programa Grada Drniša za 2025. godinu - predlagatelj: Gradonačelnik (izvjestitelj: Ivana Sučić);

4. Prijedlog Odluke o raspoređivanju sredstava iz Proračuna Grada Drniša za razdoblje od 01.01.2025. - 30.04.2025. godine za redovito godišnje financiranje političkih stranaka i nezavisnih članova zastupljenih u Gradskom vijeću Grada Drniša - predlagatelj: Gradonačelnik (izvjestitelj: Ivana Sučić);

5. Prijedlog Programa javnih potreba u kulturi na području Grada Drniša za 2025. godinu - predlagatelj: Gradonačelnik (izvjestitelj: Ivana Sučić);

6. Prijedlog Programa javnih potreba u sportu na području Grada Drniša za 2025. godinu - predlagatelj: Gradonačelnik (izvjestitelj: Ivana Sučić);

7. Prijedlog Programa javnih potreba za ostale udruge civilnog društva na području Grada Drniša za 2025. godinu - predlagatelj: Gradonačelnik (izvjestitelj: Ivana Sučić);

8. Prijedlog Programa gradnje objekata i uređaja komunalne infrastrukture u Gradu Drnišu za 2025. godinu - predlagatelj: Gradonačelnik (izvjestitelj: Šime Cigić);

9. Prijedlog Programa održavanja komunalne infrastrukture na području Grada Drniša za 2025. godinu - predlagatelj: Gradonačelnik (izvjestitelj: Šime Cigić);

10. Prijedlog Programa korištenja sredstava naknade za zadržavanje nezakonito izgrađenih zgrada u prostoru na području Grada Drniša predlagatelj: Gradonačelnik (izvjestitelj: Šime Cigić);

11. Prijedlog Plana utroška sredstava od prodaje kuća i stanova u vlasništvu Republike Hrvatske u 2025. godini - predlagatelj: Gradonačelnik (izvjestitelj: Šime Cigić);

12. Prijedlog Odluke o donošenju Plana djelovanja u području prirodnih nepogoda za 2025. godinu - predlagatelj: Gradonačelnik (izvjestitelj: Ivana Sučić);

13. Prijedlog Odluke o izmjeni i dopuni Odluke o utvrđivanju mjerila za sudjelovanje roditelja u cijeni programa Dječjeg vrtića Drniša- predlagatelj: Gradonačelnik

14. Prijedlog II. Izmjena i dopuna Odluke o načinu pružanja javne usluge

prikupljanja miješanog komunalnog otpada, biorazgradivog komunalnog

otpada te odvojenog prikupljanja određenih kategorija otpada na području

Grada Drniša- predlagatelj: Gradonačelnik (izvjestitelj:Marinko Šindilj);

15. Analiza stanja sustava civilne zaštite na području Grada Drniša u 2024.

godini i plan razvoja sustava civilne zaštite za 2025. godinu, te plan

financiranja sustava za trogodišnje razdoblje-predlagatelj:Gradonačelnik,

(izvjestitelj:Tomislav Dželalija

16. Prijedlog Odluke o davanju suglasnosti Gradonačelniku Grada Drniša za

pokretanje postupka javne nabave i sklapanje ugovora o nabavi radova

za uređenje nerazvrstanih cesta na području Grada Drniša.

17. Prijedlog Odluke o davanju suglasnosti Gradonačelniku Grada Drniša za

za pokretanje postupka javne nabave i sklapanje ugovora o nabavi roba,

usluga i radova za komunalne djelatnosti na području Grada Drniša.

**AD-1/**

**Josip Begonja:** Kada podijelite sve prihode iz poreza, prireza, naravno, više nema poreza na dohodak i fiskalnog poravnanja, dobijete nekakav prosjek od 2.100.000,00 kuna. S druge strane, kada pogledate prijedlog proračuna da je on 18.439.000.00, eura nikad u povijesti Grada Drniša veći proračun nije bio. Dalje će Vam gospođa Sučić.

**Ivana Sučić**: Dobra večer svima. Dakle prva točka je Plan proračuna Grada Drniša. Ukratko upoznaje nazoče sa prihodima i primitcima Grada Drniša. Proračun je planiran u iznosu od 18.439.500,00 eura. Prihodi za 2025. godinu su planirani u iznosu od 13.460.500, 00 eura, a rashodi u iznosu od 18.439,500,00 eura. Prihodi od imovine planiraju se u iznosu od 300.000,00 eura. Oni se odnose na prihode od zakupa i iznajmljivanja imovine, zakupa poljoprivrednog zemljišta, korištenje prostora elektrana, eksploataciju mineralnih sirovina i slično. Što se tiče rashoda izdataka, oni su planirani u iznosu od 18.430.500.00 eura. To bi bilo to.

**Ante Galić**: Pozdrav, samo u Proračunu kod stavke Dječji vrtić. Prihod od roditelja je 220.000,00 eua. Ako to podijelimo na 227 djece, na razini godine ispadne da Vam svaki roditelj uplati 68,50 eura. Hvala.

**Josip Begonja**: Ne uplaćuju svi roditelji jednako. Najprije se kreće od ekonomske snage. Ekonomska cijena ima 3 skupine. Inače se prosula priča kako Drniš ima najveću ekonomsku cijenu. Mi smo po redu 88. tako da mi nemamo najveću cijenu. Ali nije bilo malo ni povećanje plaća u predškolskim ustanovama. Sindikati traže kolektivni ugovor, koji ja potpisati neću. Jer ako ćemo mi dati sve u Dječji vrtić, onda bi proračun Grada Drniša služio samo za podijeliti plaće. Mi postajemo sami sebi svrha.

Bez primjedbi, Prijedlog Proračuna Grada Drniša za 2025. godinu i projekcije za 2026. i 2027. godinu, usvaja se sa

**11 (jedanaest) glasova ZA**

**te je jednoglasno**

**PRIHVAĆEN**

**AD-2/**

Prijedlog Odluke o izvršavanju Proračuna Grada Drniša za 2025. godinu – usvaja se sa

**11 (jedanaest) glasova ZA**

**te je jednoglasno**

**PRIHVAĆENA**

**AD-3/**

**Josip Begonja:** Mijenjali smo stavke za novorođeno dijete. Za prvo novorođeno djeteta sa 400 eura povećava se na 500,00 eura. Za drugo novorođeno dijete sa 680,00 eura na 800,00 eura za treće novorođeno dijete sa 1.600,00 na 1.800,00 eura te četvrto i svako iduće novorođeno dijete sa 2.400,00 eura na 2.600,00 eura. Infalcija čini svoje.

Bez primjedbi, Socijalni program Grada Drniša za 2025. godinu – usvaja se sa

**11 (jedanaest) glasova ZA**

**te je jednoglasno**

**PRIHVAĆEN**

**AD-4/**

**Ivana Sučić:** Ovom odlukom se određuje iznos sredstava po vijećniku. To je 288,00 eura godišnje, ukupno je planirano 1.401,60 eura. Ukratko upoznaje nazočne Prijedlog Odluke o raspoređivanju sredstava iz Proračuna Grada Drniša za razdoblje od 01.01.2025. - 30.04.2025. godine za redovito godišnje financiranje političkih stranaka i nezavisnih članova zastupljenih u Gradskom vijeću Grada Drniša.

Bze primjedbi, Prijedlog Odluke o raspoređivanju sredstava iz Proračuna Grada Drniša za razdoblje od 01.01.2025. - 30.04.2025. godine za redovito godišnje financiranje političkih stranaka i nezavisnih članova zastupljenih u Gradskom vijeću Grada Drniša, usvaja se sa

**11 (jedanaest) glasova ZA**

**te je jednoglasno**

**PRIHVAĆENA**

**AD-5/**

**Ivana Sučić:** Dakle, program javnih potreba u kulturi na području Grada Drniša za 2025. utvrđuje se iznos za aktivnosti i programe u kulturi koji će se financirati iz proračuna Grada Drniša za 2025. godinu. Planirano je 120.000,00 eura.

Bez primjedbi**,** Program javnih potreba u kulturi na području Grada Drniša za 2025. Usvaja se sa

**11 (jedanaest) glasova ZA**

**te je jednoglasno**

**PRIHVAĆEN**

**AD-6/**

**Ivana Sučić**: Zatim program javnih potreba u Sportu, osigurana su sredstva u iznosu od 65.000,00 eura.

Bez primjedbi, Program javnih potreba u sportu na području Grada Drniša za 2025. godinu, usvaja se sa

**10 (deset) glasova ZA**

**1 (jedan) PROTIV**

**Te se većinom**

**PRIHVAĆA**

**AD-7/**

**Ivana Sučić:** Ukratko upoznaje nazočnesa prijedlogom Programa javnih potreba za ostale udruge civilnog društva na području Grada Drniša.

Bez primjedbi**,** Prijedlog Programa javnih potreba za ostale udruge civilnog društva na području, usvaja se sa

**11 (jedanaest) glasova ZA**

**te je jednoglasno**

**PRIHVAĆEN**

**AD-8/**

**Josip Begonja:** Dakle kada govorimo o programu održavanje komunalne infrastrukture, on je zapravo isti kao za 2024. Sve je ostalo isto. A što se tiče programa gradnje, krenilo je od zadnjeg rebalansa. Ostalo je sve proširenje javne rasvjete.

Bez primjedbi,Program gradnje objekata i uređaja komunalne infrastrukture u Gradu Drnišu za 2025. godinu, usvaja se sa

**10 (deset) glasova ZA**

**1 (jedan) SUZDRŽAN**

**Te se većinom glasova**

**PRIHVAĆA**

**AD-9/**

**Josip Begonja**: Ukratko upoznaje nazočne prijedlogom Programa održavanja komunalne infrastrukture na području Grada Drniša za 2025. godinu.

**Bosiljka Janjić:** Ovdje imam primjedbu na financiranje komunalne infrastrukture. Prije četiri godine smo podnjeli zahtjeve od Mjesnog odbora. Ove godine smo podnjeli za 2025. godinu. Međutim je osvanuo put, Biočić-Paklari nerazvrstana cesta. Ali za ovu cestu ovdje, nisam rekla ni riječi. Ta cesta će biti zapamćena. Ovo nismo ni sanjali, da će proći asfalt. Kod svih cesta sam dala primjedbu, ali ja sam strašno nezadovoljna. Meni nema više mjesta u selu, ja sam došla u svoje selo da mu pomognem. Sve ste čuli. Ja više Mjesni odbor ne vodim.

**Josip Begonja:** Vi znate da smo preusmjerili dio novca koji je bio namjenjen Miočiću za asfaltiranje igrališta. Mi smo ovdje predvijeli, da rješimo 100, 120 m da ljudi izbjegnu strminu. Samo mi nemamo novaca za 1100 m.

**Bosiljka Janjić:** Znači da se u 2025. godini rade dva potporna zida. Tako i ovih 1100 m, ne može doći, ako Vi ne predvidite zid. Mi prokletijeg sela nemamo, što se tiče ceste. Zato moramo raditi prioritete.

Program održavanja komunalne infrastrukture na području Grada Drniša za 2025. godinu, usvaja se sa

**11 (jedanaest) glasova ZA**

**te je jednoglasno**

**PRIHVAĆEN**

**AD-10/**

**Josip Begonja:** Ukratko upoznaje nazočne sa prijedlogom Programa korištenja sredstava naknade za zadržavanje nezakonito izgrađenih zgrada u prostoru na području Grada Drniša.

Bez primjedbi, Prijedlog Programa korištenja sredstava naknade za zadržavanje nezakonito izgrađenih zgrada u prostoru na području Grada Drniša, usvaja se sa

**11 (jedanaest) glasova ZA**

**te je jednoglasno**

**PRIHVAĆEN**

**AD-11/**

**Josip Begonja:** Predvidjeli smo, od onih osoba koji su kupili stan na rate. Tih ljudi je još nešto malo. Tako da smo stavili 1.000,00 eura.

Bez primjedbi,Plan utroška sredstava od prodaje kuća i stanova u vlasništvu Republike Hrvatske u 2025. godini, usvaja se sa

**11 (jedanaest) glasova ZA**

**te je jednoglasno**

**PRIHVAĆEN**

**AD-12/**

**Ivana Sučić:** Plan djelovanja se donosi sukladno zakonu. Nalazi se na web stranicama, i izradila ga je tvrtka Alta Atest d.o.o.

Bez primjedbi, Odluka o donošenju Plana djelovanja u području prirodnih nepogoda za 2025. godinu, usvaja se sa

**11 (jedanaest) glasova ZA**

**te je jednoglasno**

**PRIHVAĆEN**

**AD-13/**

**Ante Galić:** Poštovani, ja imam Amandman na ovu odluku. Predlažem Gradskom vijeću na odluku o sudjelovanju roditelja u cijeni. Predlažem da se u članku 4. stavka 8. mijenja i glasi, roditelj skrbnik dodatno se oslobađa u visini od 50% plaćanja troškova boravka djeteta u Vrtiću koji ima prebivalište na području Grada Drniša, za drugo dijete u obitelji stavak 9 se briše. Dosadašnji stavak 9 odnosno stavak 10. mijenja se i glasi. Skrbnik se oslobađa u cijelosti plaćanja troškova boravka djeteta u vrtiću koji ima prebivalište na području grada Drniša za treće dijete i svako sljedeće dijete u obitelji. Dosadašnji stavci 11,12,13 i 14 postaju stavci 10,11,12 i 13. Računamo na to da će ići financiranje od strane Županije. Hvala.

Amandman Ante Galića se usvaja sa,

**10 (deset) glasova ZA**

**1 (jedan) SUZDRŽAN**

**te se većinom**

**PRIHVAĆA**

**Josip Begonja:** Već smo govorili o Ekonomskoj cijeni u Dječjem vrtiću. Ovom odlukom, nakon komisije za financije koju smo imali prije nekoliko dana.I ukratko prikazuje tablicu umanjenja. Također sam predložo umanjenje cijene, i dohodovni cenzus. Imali smo četiri popunjena upitnika, i svi se slažu oko umanjenja ekonomskog iznosa za drugo dijete. Jedna je osoba problematizirala sklapanje ugovora. Njihove prijedloge ja ne prihvaćam u ovakvom obliku kao što je. Ko proračuna je došlo do promjene zakonskih regulativa. Inače po ovoj kalkulaciji, kako je trenutno prosječna plaća u Republici Hrvatskoj je 1.340,00 eura.Onaj tko ima primanja do 1.600,00 eura, tada Država sudjeluje, i ja sam svojom odlukom preuzeo na teret Grada, negdje oko 120.000,00 eura. I za prvo dijete bi bilo, 97,00 eura, za drugo dijete 88,20 eura,treće dijete 83,00 eura. Iz najava ste vidjeli, da bi vrlo skoro na teret Države Dječiji vrtići bili besplatni. Nadam se da su moguće i određene uštede, ali ja kroz svoj Amandaman predlažem ovakav izračun. Hvala.

**Ante Galić:** Naišao sam na podatke, koji mi nisu bili jasni. Bode me u oči ekonomska cijena 490,00 eura po dijetetu. Dakle u 2024. godini mi imamo Plan za Javnu nabavu, a nemamo ni jedan poziv. U pravilniku Dječjeg vrtića Drniš stoji da nabavu radova robe i usluge procijenjene vrijednosti jednake ili veće od 5.000,00 eura manje od 6.540,00 eura za nabavu roba i usluga, odnosno 6.360,00 eura za radove. Naručitelj provodi pozivom za dostavu ponuda objavom na svojoj web stranici, a mi nismo imali ni jedan poziv. U planu nabave za 2024. godinu je 22.000,00 eura, a u 2023. godini stoji iznos od 26.191,00 eura. Znači za iduću godinu planirate 22.000,00 eura, na temelju čega? Sve preko 26.400,00 eura mora se ići na Javnu nabavu.

**Josip Begonja:** Ovdje gore imate, da ukupnu ekonomsku cijenu čini 110.000,00 eura. A 90% se odnosi na izdatke radnika. Što se tiče ovog dijela, vezano uz javnu nabavu po završetku proračunskog nadzora da ga tako nazovem sukladno zapisniku koji će se sastaviti, ja to moram poslati u Ministarstvo financija bilo dobro bilo loše bili u pravu ili ne. Ja u to ne ulazim.

Bez primjedbi**,** Odluka o izmjeni i dopuni Odluke o utvrđivanju mjerila za sudjelovanje roditelja u cijeni programa Dječjeg vrtića Drniša, s uključenim amandmanom usvaja se sa

**11 (jedanaest) glasova ZA**

**te je jednoglasno**

**PRIHVAĆEN**

**AD-14/**

**Marinko Šindilj:** Dobra večer svima. U materijalima koje ste dobili, uočili smo u članku naše odluke da ima jedan mali nedostatak. Predložili smo da se u članku odluke doda rečenica koja glasi, primili ste prijedlog odluke za korisnike određenog statusa koji imaju pravo na umanjenje cijene javne usluge. Navedeni kriteriji se ne mogu zbrajati, već se za korisnika primjenjuje najpovoljniji kriterij. Molim Vas da ovu odluku podržite.

Bez primjedbi,II. Izmjene i dopune Odluke o načinu pružanja javne usluge prikupljanja miješanog komunalnog otpada, biorazgradivog komunalnog otpada te odvojenog prikupljanja određenih kategorija otpada na području Grada Drniša, usvaja se sa

**11 (jedanaest) glasova ZA**

**te je jednoglasno**

**PRIHVAĆEN**

**AD-15/**

**Tomsilav Dželalija:** Ukratko upoznaje nazočne s Analizom stanja sustava civilne zaštite na području Grada Drniša u 2024. godini i plan razvoja sustava civilne zaštite za 2025. godinu, te plan financiranja sustava za trogodišnje razdoblje

Bez primjedbi**,** Analiza stanja sustava civilne zaštite na području Grada Drniša u 2024. godini i plan razvoja sustava civilne zaštite za 2025. godinu, te plan financiranja sustava za trogodišnje razdoblje, usvaja se sa

**11 (jedanaest) glasova ZA**

**te je jednoglasno**

**PRIHVAĆEN**

**AD-16/**

**Josip Begonja:**

Upoznaje nazočne s prijedlogom odluke o davanju suglasnosti Gradonačelniku Grada Drniša za pokretanje postupka javne nabave i sklapanje ugovora o nabavi radova za uređenje nerazvrstanih cesta na području Grada Drniša.

Bez primjedbi, Odluka o davanju suglasnosti Gradonačelniku Grada Drniša za pokretanje postupka javne nabave i sklapanje ugovora o nabavi radova za uređenje nerazvrstanih cesta na području Grada Drniša, usvaja se sa

**11 (jedanaest) glasova ZA**

**te je jednoglasno**

**PRIHVAĆEN**

**AD-17/**

**Josip Begonja:** Ukratko upoznaje nazočne s prijedlogom odluke o davanju suglasnosti Gradonačelniku Grada Drniša za pokretanje postupka javne nabave i sklapanje ugovora o nabavi roba,usluga i radova za komunalne djelatnosti na području Grada Drniša.

Bez primjedbi, Prijedlog Odluke o davanju suglasnosti Gradonačelniku Grada Drniša za pokretanje postupka javne nabave i sklapanje ugovora o nabavi roba, usluga i radova za komunalne djelatnosti na području Grada Drniša, usvaja se sa

**11 (jedanaest) glasova ZA**

**te je jednoglasno**

**PRIHVAĆEN**

Predsjednik vijeća zaključuje rad sjednice.

Sjednica završila sa radom u 20,10 sati.

Zapisničar: PREDSJEDNIK:

Karmen Ljaljić Tomislav Dželalija, dipl.ing.